**ԹԻՎ ԵՀԳ/2018/041-609 ՖԻՆԱՆՍԱՎՈՐՄԱՆ ՀԱՄԱՁԱՅՆԱԳՐԻ I ՀԱՎԵԼՎԱԾ**

**ՏԵԽՆԻԿԱԿ ԱՆ ԵՎ ՎԱՐՉԱԿԱՆ ԴՐՈՒՅԹՆԵՐ**

|  |  |  |
| --- | --- | --- |
| 1. Անվանում/ հիմնական ակտ/CRIS համար | «ԵՄ-ն Հայաստանի համար. տարածքային զարգացում» 2018/041-609, ֆինանսավորվում է Եվրոպական հարեւանության գործիքի շրջանակներում | |
| 2. Գոտին, հօգուտ որի իրականացվում է Գործողությունը/ վայրը | Արեւելյան հարեւանություն, Հայաստան  Գործողությունը կատարվելու է հետեւյալ վայրում՝ Հայաստան | |
| 3. Ծրագրային փաստաթուղթ | Հայաստանին տրամադրվող ԵՄ աջակցության 2017-2020 թթ. միասնական աջակցության շրջանակ | |
| 4. Հիմնական բնագավառ/ թեմատիկ ոլորտ | Ոլորտ (2). Տնտեսական զարգացում եւ շուկայի հնարավորություններ | Զարգացման օգնություն՝ ԱՅՈ |
| 5. Տրամադրվող գումարները | Ընդհանուր գնահատված արժեքը` 31 250 000 եվրո  ԵՄ բյուջետային օժանդակության ընդհանուր գումարը՝ 28 500 000 եվրո  Գործողությունը համաֆինանսավորվում է ծրագրի համաֆինանսավորման շրջանակներում՝  - Ավստրիական զարգացման գործակալության կողմից՝ 2 000 000 եվրոյի չափով  Սույն գործողությունը համաֆինանսավորվում է դրամաշնորհների հնարավոր շահառուների կողմից՝ 750 000 եվրո նախանշված գումարի չափով: | |
| 6. Օգնության մեթոդները եւ իրականացման մեթոդները | Ծրագրի մեթոդները Ուղղակի կառավարում  - դրամաշնորհներ՝ հայտերի ներկայացման հրավեր  - ծառայությունների ձեռքբերում  Անուղղակի կառավարում՝  - Գերմանիայի միջազգային համագործակցության ընկերության (ԳՄՀԸ)  - Ավստրիական զարգացման գործակալության (ԱԶԳ)  - Վերակառուցման եւ զարգացման եվրոպական բանկի (ՎԶԵԲ) հետ՝ Հարեւանության ներդրումային հարթակի (ՀՆՀ) միջոցով  Հայաստանի Հանրապետության կառավարությունը գույքի կամ ֆինանսական պարտավորությունների հետ կապված որեւէ համաֆինանսավորում չի տրամադրում։ | |
| 7. ա) ԶԱԿ ծածկագրերը | 43010՝ Բազմաոլորտային  250՝ Բիզնես եւ այլ ծառայություններ  311՝ Գյուղատնտեսություն  321՝ Արդյունաբերություն, (32130) ՓՄՁ զարգացում, (32161) Ագրոարդյունաբերություն  332՝ Զբոսաշրջություն | |
| բ) Մատուցման հիմնական ուղին | 13000՝ Երրորդ երկրի կառավարություն (Պատվիրակված համագործակցություն) | |

|  |  |  |  |  |
| --- | --- | --- | --- | --- |
| 8. Ցուցիչներ (վերցված CRIS համակարգի ԶԱԿ ձեւից) | Ընդհանուր քաղաքականության նպատակը | **Ոչ** թիրախային | Կարեւոր նպատակ | Հիմնական նպատակ |
| Մասնակցության ակտիվացում/ արդյունավետ կառավարում | □ | x | □ |
| Աջակցություն շրջակա միջավայրի պահպանմանը | x | □ | □ |
| Գենդերային հավասարություն (այդ թվում՝ զարգացման ծրագրերում կանանց ներգրավվածությունը) | □ | x | □ |
| Առեւտրի զարգացում | □ | x | □ |
| Վերարտադրողական, մոր, նորածնի եւ երեխայի առողջություն | x | □ | □ |
| Ռիոյի կոնվենցիայի ցուցիչները | **Ոչ** թիրախային | Կարեւոր նպատակ | Հիմնական նպատակ |
| Կենսաբազմազանություն | x | □ | □ |
| Պայքար անապատացման դեմ | x | □ | □ |
| Կլիմայական փոփոխությունների մեղմացում | x | □ | □ |
| Հարմարեցում կլիմայական փոփոխություններին | x | □ | □ |
| 9. Գլոբալ հանրային բարիքներ եւ մարտահրավերներ (ԳՀԲՄ) թեմատիկ լավագույն նմուշները | Մարդկային զարգացում, այդ թվում՝ արժանապատիվ աշխատանք, սոցիալական արդարություն եւ մշակույթ. Սննդամթերքի եւ պարենային անվտանգություն ու կայուն գյուղատնտեսություն | | | |
| 10. Կայուն զարգացման նպատակներ (ԿԶՆ-ներ) | Հիմնական ԿԶՆ-ներ՝ i) Արժանապատիվ աշխատանք ու տնտեսական աճ եւ ii) Զրոյական սով  Երկրորդական ԿԶՆ-ներ՝ i) Ապահովել կայուն սպառում եւ արտադրություն, ii) Գենդերային հավասարություն եւ iii) Արդյունաբերություն, նորարարություն եւ ենթակառուցվածք | | | |

|  |
| --- |
| ԱՄՓՈՓ ՆԿԱՐԱԳԻՐ  Սույն Ծրագիրը կխթանի Հայաստանում մասնավոր ոլորտի միասնական եւ ներառական աճը՝ հատուկ ուշադրություն դարձնելով երկրի երեք հյուսիսային շրջանների վրա (Շիրակ, Լոռի եւ Տավուշ), որոնք Հայաստանի կառավարության կողմից ընտրվել են որպես փորձնական շրջաններ, ինչպես նաեւ բանկային հատվածի միջոցով ստեղծելով ՀԸԳՀ (Համապարփակ եւ ընդլայնված գործընկերության համաձայնագիր) գործիք՝ ՓՄՁ (Փոքր եւ միջին ձեռնարկության) զարգացումը խթանելու համար։ Գործողության նպատակն է քաջալերել ձեռնարկատերերին՝ տրամադրելով նրանց գործիքներով, ռեսուրսներով եւ ստեղծել բիզնես սկսելու, զարգացնելու եւ ընդլայնելու միջավայր։ Ծրագրի նպատակն է նաեւ օգնել նվազեցնել ամենախոցելի խմբերի եւ թիրախային շրջանների անհատների նկատմամբ անհավասարությունները։ Դա կիրականացվի խելացի եւ կայուն գյուղատնտեսության, նորարարական զբոսաշրջության, ստեղծարար ոլորտների եւ տեխնոլոգիական ոլորտում ստեղծվող, շուկայի վրա հիմնված վենչուրային ընկերությունների հետ կապված գաղափարների ձեւավորման, դրանց ինկուբացիայի եւ արագ զարգացման միջոցով: Արագ աճի հնարավորություն ունեցող նորարարական մտքերին աջակցելու միջոցով ձեռնարկատիրական գործունեությունը խթանելուց եւ ֆինանսական միջոցների լայն հասանելիություն ապահովելու միջոցով ընկերություններն արագ զարգացնելուց բացի՝ այն կնպաստի հետագա կայունության եւ երկարաժամկետ գործունեության համար բարենպաստ միջավայր ստեղծելուն:  Ծրագրի նպատակն է առաջ մղել Հայաստանի նորարարական տնտեսությունը մասնավոր հատվածի, ինչպես նաեւ զարգացման գործընկերների հետ սերտ համագործակցությամբ՝ միեւնույն ժամանակ ապահովելով Հայաստանի ձեռնարկատերերին տրամադրվող ԵՄ աջակցության տեսանելիությունը: Ավելին, գործընթացների իրականացման հաջորդական մոտեցման շրջանակներում դրանով կպահանջվի ներգրավել ներդրողների միջազգային ցանց՝ կայուն տարածքային զարգացում եւ աճ ապահովելու համար:  Ավելին, Ծրագրով կստեղծվի Ստեղծարար կենտրոն, որը կաջակցի տնտեսական աճի եւ ընդլայնված սոցիալական ներգրավվածության համար խթան հանդիսացող ստեղծարար ոլորտը խթանելուն՝ ապահովելով թե՛ կանանց եւ թե՛ տղամարդկանց մասնակցությունը։ Պլանավորված աջակցությունը հիմնված կլինի փոխգործակցության վրա եւ կամրապնդի միջոլորտային համագործակցությունը։ Ծրագիրը կօգտվի տարբեր ԵՄ ծրագրերից, այդ թվում՝ «ԵՄ-ն բիզնեսի համար», «Փորձնական տարածաշրջանային զարգացման ծրագիր», «ՓՄՁՄ» (Փոքր եւ միջին ձեռնարկությունների միջեւ մրցակցություն) եւ «Ստեղծագործ Եվրոպա» ծրագրերից։ |

1. **ԳՈՐԾՈՂՈՒԹՅԱՆ ՆԿԱՐԱԳԻՐԸ**

1.1. **Նպատակները/արդյունքները**

Ծրագրի ընդհանուր նպատակն է Հայաստանի հյուսիսային տարածքներում միասնական եւ հավասարակշռված ներառական աճի ապահովումը՝ խելացի եւ կայուն գյուղատնտեսությունը, նորարարական զբոսաշրջությունը եւ ստեղծարար ոլորտները խթանելու համար:

Ծրագրի հատուկ նպատակներն ու արդյունքները հետեւյալն են՝

|  |  |
| --- | --- |
| Նպատակ 1 | Աջակցել եւ նախնական թափ հաղորդել շուկայահեն վենչուրային ընկերություններին, որոնք տարածքային բնորոշ մարտահրավերների լուծումներ են առաջարկում: |
| Արդյունք 1.1. | Ներդրումային եւ բարձր հավելյալ արժեքով գյուղատնտեսական վենչուրային ընկերությունների հաջորդական շղթայի ստեղծում. |
| Արդյունք 1.2. | Ներդրումային եւ բարձր հավելյալ արժեքով նորարարական զբոսաշրջության ոլորտի վենչուրային ընկերությունների հաջորդական շղթայի ստեղծում. |
| Արդյունք 1.3. | Ստեղծագործական կենտրոնի ստեղծում՝ ստեղծարար ոլորտներում (դիզայն, աուդիոտեսողական ոլորտ եւ նորարարություն) ձեռնարկատիրական տաղանդ ունեցող նոր սերունդ դաստիարակելու եւ աճեցնելու համար. |
| Արդյունք 1.4. | Միջազգային շուկա միտված ներդրումային եւ նորարարական տեխնոլոգիական վենչուրային ընկերությունների հաջորդական շղթայի ստեղծում. |
| Արդյունք 1.5. | Շիրակի մարզում ձմեռային մարզական հաստատությունների հիմնում։ |
| Նպատակ 2 | Թափ հաղորդել արագ աճի հնարավորություն ունեցող փոքր եւ միջին ձեռնարկություններին՝ ՀԸԳՀ գործիք ստեղծելու միջոցով դրանց սոցիալ-տնտեսական ազդեցության մակարդակը բարձրացնելու համար: |
| Արդյունք 2.1. | Գյուղատնտեսական ոլորտում տեղական եւ միջազգային մակարդակում մրցունակ ընկերությունների արագ զարգացում. |
| Արդյունք 2.2. | Զբոսաշրջային ծառայություններ մատուցող ընկերությունների եւ ստեղծարար ոլորտների արագ զարգացում. |
| Արդյունք 2.3. | Հայաստանի ՓՄՁ-ներից ԵՄ արտահանման ծավալի ավելացում, մասնավորապես՝ ՀԸԳՀ-ի պահանջներին համապատասխան ԵՄ կանոնակարգին համապատասխանությունն ապահովելու համար: |
| Նպատակ 3 | Խթանել բարենպաստ միջավայր՝ տարածքային **վենչուրային** ընկերությունների եւ փոփոխություններ իրականացնողների ազդեցությունն ընդլայնելու համար: |
| Արդյունք 3.1. | Գյուղատնտեսության ոլորտի շահագրգիռ կողմերի կարողությունների զարգացում, գյուղատնտեսության ոլորտում արդյունավետության, կայունության եւ արտահանման հնարավորությունները մեծացնելու համար հատուկ որակ ունեցող ենթակառուցվածքի ստեղծում, ինչպես նաեւ Հյուսիսային Հայաստանում ոռոգման բարելավում. |
| Արդյունք 3.2. | Զբոսաշրջության եւ նորարարության ոլորտի շահագրգիռ կողմերի կարողությունների զարգացում, ինչպես նաեւ ռազմավարական մարքեթինգային շրջանակի մշակում՝ զբոսաշրջային ոլորտի եւ այցելուների տնտեսությունն ընդլայնելու համար: |
| Այս ծրագիրը կարեւոր նշանակություն ունի 2030 թվականի օրակարգի համար։ Այն նպաստում է հիմնականում հետեւյալ ԿԶՆ-ներին աստիճանաբար հասնելուն՝ i) Արժանապատիվ աշխատանք ու տնտեսական աճ եւ ii) Զրոյական սով, որով սակայն խթանվում է նաեւ i) Կայուն սպառումը եւ արտադրությունը, ii) Գենդերային հավասարությունը եւ iii) Արդյունաբերությունը, նորարարությունը եւ ենթակառուցվածքը։ Սա չի նախատեսում այս ծրագրից օգտվող Հայաստանի Հանրապետության կողմից որեւէ հանձնառություն: | |

**1.2.** Հիմնական գործողությունները

Ի**նկուբացիա**

Հիմնական գործողությունները կլինեն նմանօրինակ այն բոլոր ընտրված ոլորտներում (գյուղատնտեսություն, զբոսաշրջություն, ստեղծագործական արդյունաբերություն եւ տեխնոլոգիական ոլորտ), որոնք միտված են աճի, ինչպես նաեւ հիմնված կլինեն բիզնեսի գոյության ցիկլի մոտեցման վրա. աջակցման եւ գաղափարների ձեւավորման միջոցով նորարարական գաղափարների գեներացիա՝ թե՛ կանանց եւ թե՛ տղամարդկանց ներկայացնող կորպորացիաների, ձեռնարկատերերի ցանցի, հետազոտողների եւ հաճախորդների/օգտվողների կողմից հայտնաբերված խնդիրներին լուծումներ տալու համար այնպես, որ ներկայացվեն ձեռնարկատիրության եւ գյուղատնտեսության ոլորտում կանանց առջեւ ծառացած կոնկրետ մարտահրավերները։ Սա կարտացոլվի գործընթացների շղթայի վաղ փուլում եւ կնպաստի նոր թիմի ձեւավորմանը եւ տարածքներում արտադրության ավելացման հետ կապված արդյունքների հնարավորություն ունեցող նոր, եկամտաբեր ձեռնարկատիրական գործունեություն սկսելուն։ Այն նաեւ հիմք կհանդիսանա ընտրության ընթացակարգի համար, որը կիրականացվի մասնավոր հատվածի ներկայացուցիչների աջակցությամբ՝ օգտագործելով արագ զարգանալու հնարավորություն ունեցող վենչուրային ընկերությունները ճանաչելու իրենց փորձը։

Ընտրված մտքերը կտեղափոխվեն ինկուբատոր։ Ինկուբացիայի փուլում ավելի լայն աջակցություն կտրամադրվի հնարավոր ճկուն գաղափարներ ձեւավորելու համար, որոնք կհաստատվեն շուկայի խորքային հետազոտության հիման վրա՝ արդյունավետության գործոնը եւ հնարավորություններն ավելի լավ հասկանալու համար։ Աջակցություն կտրամադրվի նաեւ արտադրանքի/ծառայության մշակման, առեւտրայնացման վաղ փուլում, ինչպես նաեւ բիզնեսի կառավարման հմտությունների հարցում։ Մենթորությունը առանցքային դերակատարում կունենա գործընթացի ամբողջ ընթացքում սթարթափերին աջակցելու համար՝ կապ հաստատելով մենթորների տեղական եւ համաշխարհային ցանցի, ձեռնարկատերերի եւ մասնավոր ներդրողների հետ։ Տրամաբանությունն այն է, որ ծրագրի վաղ փուլում եւ դրա ամբողջ ընթացքում ներգրավվեն հաջորդ փուլի համար ներդրողներ, ինչը կբարձրացնի հետագա հաջող ֆինանսավորման հավանականությունը։ Գաղափարը, նախամեկնարկային եւ մեկնարկային ֆինանսավորումը կտրամադրվի սկզբնական արտադրանքի/ծառայության մշակման եւ ընկերություն հիմնելու համար։

Որպես առաջնային ծրագիր կստեղծվեն մեկ կամ մի քանի Ստեղծարար կենտրոններ, որոնք կծառայեն որպես ինկուբատոր եւ ստեղծարար ոլորտի վենչուրային ընկերությունների (երաժշտության, ֆիլմերի արտադրության, դիզայնի եւ այլ ոլորտների) արագ զարգացման համար խթան՝ Մշակույթի նախարարության եւ «Ստեղծարար Հայաստան» հիմնադրամի պետական-մասնավոր գործընկերության հարթակի հիման վրա։ Կենտրոնի հիմնական նպատակը կլինի ծրագրի եւ բիզնեսի զարգացման խթանումը, ինչպես նաեւ այնպիսի համայնքների ստեղծումը, որոնք կնպաստեն ոլորտներում եւ նկարագրերում փորձարկումների իրականացմանը։ Կենտրոնը կունենա տարբեր գործառույթներ եւ կառաջարկի տարբեր ծառայություններ ու արդյունքներ, այդ թվում՝ աշխատանքային տարածքներ եւ գրասենյակներ, վարպետության դասեր, ինչպես նաեւ մենթորություն եւ ուղղորդում։ Հաշվի առնելով Հայաստանում կրթության եւ զբաղվածության հարցում գենդերային բաժանման փաստը՝ այն կաջակցի նաեւ նորարարական զբոսաշրջության ոլորտի վենչուրային ընկերություններին` շուկային ավելի լավ հասանելիության հնարավորություն տրամադրելով մարքեթինգային/նախագծային տարբեր վենչուրային ընկերությունների միջոցով։ Ստեղծագործական կենտրոնը նպատակ կունենա ապահովելու Հայաստանում ստեղծարար ոլորտի ձեռնարկատերերին տրամադրվող ԵՄ աջակցության բարձր տեսանելիությունը։

Ծրագրով կացարանների/հաստատությունների կառուցման եւ դրանք պահպանելու համար անհրաժեշտ բիզնես շահերով պայմանավորված էկոհամակարգի մշակման միջոցով նաեւ ինկուբացիայի կենթարկվեն եւ ուղղակի աջակցություն կտրամադրվի Շիրակում ձմեռային միջոցառումների զարգացմանը՝ որպես խոստումնալից մասնագիտացված շուկայի։

Արագ զարգացումը

Կայացած, ձեւավորված ՓՄՁ–ների համար արագ զարգացման ծրագիրը կմեկնարկի բանկային գործիք («ՀԸԳՀ գործիք») ստեղծելու միջոցով՝ շուկայում արդեն ակտիվ գործող, արագ զարգանալու հնարավորություն ունեցող ընկերությունները խելացի եւ կայուն գյուղատնտեսության, նորարարական զբոսաշրջության եւ ստեղծարար ոլորտներ ուղղելու համար։ Արագ զարգացման ծրագիրը կնպաստի ՓՄՁ-ների՝ ներդրումային դրամաշնորհների եւ պարտքային գործիքներից օգտվելու բարելավված հնարավորության միջոցով բարձր արդյունավետություն ունեցող ծրագրերի իրականացման կարողության զարգացմանը՝ հաշվի առնելով կին-ձեռնարկատերերի համար կոնկրետ արգելքները։ Այն կնպաստի բիզնեսի արդիականացման, միջազգայնացման եւ արժեւորման մակարդակի բարձրացմանը։ Արագ զարգացման նախաձեռնության հիմնական գործողությունները պետք է ուղղված լինեն տեղական շուկայում ներդրումների համար թիրախային ընկերություններում գործընթացների շղթայի ամրապնդմանը: Սրան կարելի է հասնել ներդրումային դրամաշնորհի միջոցով: ՀԸԳՀ գործիքի թիրախում կլինեն «կանաչ գոտու» ծրագրերը, գյուղատնտեսության եւ արժեքային շղթայի զարգացման ոլորտում, ինչպես նաեւ զբոսաշրջության եւ ստեղծարար ոլորտներում կատարվող ներդրումները (ենթադրաբար, դրամաշնորհային միջոցների 70%-ը կներդրվի այդ ոլորտներում[[1]](#footnote-1)) Հյուսիսային Հայաստանում (ենթադրաբար, դրամաշնորհային միջոցների 70%-ը կներդրվի այդ տարածքում)։ Ներդրումների իրականացումը կխթանվի բանկային գործիքի միջոցով, որով աջակցություն կտրամադրվի «կանաչ գոտու» ներդրումների մոտավորապես 20%-ին՝ 500 000 եվրո առավելագույն չափով դրամաշնորհի համար նախատեսված «քեշբեք» ծրագրի միջոցով։ Ավելին, ԵՄ-ն եւ Հայաստանի կառավարությունը կարող են համատեղ որոշել 10%-ի չափով տրամադրել լրացուցիչ նախանշված աջակցություն ռազմավարական նշանակություն ունեցող կոնկրետ ենթաոլորտներում՝ տարածքներում աճը խթանելու համար, ինչպես օրինակ՝ բերքահավաքից հետո ենթակառուցվածքների զարգացման հարցում: Բանկային գործիքը կապահովի Հայաստանի ՓՄՁ–ների համար ԵՄ աջակցության բարձր տեսանելիությունը եւ ազդեցությունը՝ մասնավորապես «ներդրումային դրամաշնորհ» բաղադրիչի միջոցով։

Բարենպաստ միջավայր

Որպեսզի վենչուրային ընկերությունները հաջողության հասնեն, էկոհամակարգում առկա խոչընդոտները պետք է կարգավորվեն՝ i) հիմնական պետական մարմինների կարողությունների զարգացումն ապահովելու, ii) արտահանման վրա հիմնված գյուղատնտեսական ընկերությունների հետ կապված ենթակառուցվածքների որակը բարելավելու, iii) արդյունավետ ոռոգման համակարգի զարգացման հարցում աջակցելու, iv) որպես համաշխարհային կարգի զբոսաշրջային վայր Հայաստանի մարքեթինգին եւ առաջխաղացմանն աջակցելու, v) ԵՄ տարածքից դեպի Գյումրի ցածր արժեքով թռիչքների ապահովման հարցում աջակցելու, եւ vi) նորարարության, տեխնոլոգիաների փոխանցմանն աջակցելու եւ բիզնեսի, կրթության եւ գիտության ներգրավմամբ համատեղ ջանքերի միջոցով, ինչպես նաեւ աջակցություն ցուցաբերելով «Հորիզոն 2020»-ին մասնակցության համար՝ մասնավորապես ծրագրին Հայաստանի անդամակցության վճարները կատարելու միջոցով։

1.3. Միջամտության հիմնավորումը

Գործընթացը

Ձեռնարկատիրական մշակույթ ստեղծելու եւ խթանելու, ինչպես նաեւ գիտական հետազոտության եւ նորարարության ոլորտում Հայաստանի հզոր ժառանգությունից օգտվելու համար միջամտության տրամաբանությունը հիմնվում է ընկերության ստեղծման համակարգված մոդելի վրա, որը համապատասխանում է Հայաստանի նոր ձեւավորվող սթարթափային էկոհամակարգին: Ծրագիրը նպատակ է հետապնդում ստեղծել այնպիսի վենչուրային ընկերություններ, որոնցով ստեղծվում են իրական կյանքի խնդիրների՝ «ներքեւից վերեւ» նորարարական լուծումներ՝ միեւնույն ժամանակ վերացնելով ձեռնարկատիրական գործունեության մեջ կանանց նկատմամբ արգելքները բիզնես-ընկերությունների զարգացման բոլոր փուլերում նորարարությունների ներմուծման միջոցով՝ գյուղական վայրերում աշխատատեղերի ստեղծման, Հայաստանի ժողովրդի կենսամակարդակի բարելավման, ինչպես նաեւ Հայաստանում գիտելիքահեն տնտեսության զարգացման վերջնական նպատակով:

Քանի որ սթարթափ շուկայում արագ փոփոխությունները շատ կարեւոր են, իսկ ավելի փոքր, ճկուն համակարգերն ավելի արագ են հարմարվում, առավել խոստումնալից վենչուրային ընկերությունները ղեկավարում են այնպիսի ձեռնարկատերերը, որոնք ակտիվորեն հետամուտ են լինում շուկայի հնարավորություններից օգտվելուն՝ հանգեցնելով նոր եւ հեղափոխական գաղափարների, որոնք ունեն ավելի արագ զարգանալու հնարավորություն: Այսպիսով, ծրագիրը նախատեսված է այնպես, որ տարածքներում գործող եւ մեծ ներուժ ունեցող մտավոր կապիտալը միավորվի տեղական մակարդակում փոփոխություններ կատարողներին աջակցելու արդյունքում՝ ապահովելով նորարարական ավելի բարենպաստ էկոհամակարգ ժամանակակից մեթոդաբանություններ եւ որակյալ ենթակառուցվածքներ ներդնելու միջոցով։

Ծրագիրը կօգնի նոր խոստումնալից եւ եկամտաբեր, ինչպես նաեւ արդեն գործող վենչուրային ընկերություններ հայտնաբերելու եւ դրանց ֆինանսավորում, տեխնիկական փորձագիտական ուսումնասիրություն, մենթորություն, մարքեթինգային նոու-հաու տրամադրելու, ինչպես նաեւ ընկերություններ հիմնելու, զարգացնելու, միջազգայնացնելու, համաշխարհային արժեքային շղթաների հետ կապ հաստատելու եւ ներպետական եւ օտարերկրյա ներդրողների հետ կապն ամրապնդելու համար բիզնես մոդելներ տրամադրելու հարցում: Բացի այդ, ձեռնարկատիրական ամբողջ ուղու ընթացքում սթարթափներին աջակցող մենթորները նոր ձեւավորվող ընկերությունների համար կդառնան տեղական եւ համաշխարհային ցանցերին հասանելիություն ապահովող կետեր։ Այն պահին, երբ սովորաբար անկախ գործող ընկերությունները ներառվեն բիզնես ցանցում, դրանք հաջողության հասնելու ավելի մեծ հնարավորություն կունենան։ Սա նրանց հասանելիություն կտա ներպետական եւ օտարերկրյա ներդրողների/մասնավոր ներդրողների ցանցերին, ինչպես նաև հնարավորություն կընձեռի հետագայում օգտագործել գլոբալ սփյուռքահայության ներուժը՝ գիտելիքների փոխանակումը եւ միջազգայնացումը դյուրացնելու համար։ Բացի այդ, ինկուբացիայի եւ արագ զարգացման սխեմաները կխթանեն ուժեղ ներդրումային մոտեցումը եւ մտածելակերպը, այդ թվում՝ կորպորատիվ կառավարման չափանիշների պահպանումը, բիզնեսի կառավարման հմտությունների զարգացումը, հաշվետվությունը, ֆինանսական գրագիտությունը, թափանցիկությունը, հավասար բաշխման վրա հիմնված ֆինանսական գործիքների օգտագործումը՝ այդպիսով նպաստելով Հայաստանի ՓՄՁ–ների ընդհանուր մրցակցությունը։

Կպահանջվի փոխգործակցություն տարբեր ոլորտների, մասնավորապես՝ ՏՀՏ, գյուղատնտեսության, զբոսաշրջության ոլորտների եւ ավելի լայն ստեղծարար համայնքների միջեւ։ Զբոսաշրջության հետ կապված առաջարկը բարելավելու եւ ընդլայնելու համար ՄՍԱ-ն կարող է մեծապես նպաստել ակտիվ եւ ստեղծարար զբոսաշրջությանը, այդ թվում՝ ծախսերի առումով արդյունավետ եւ մեծ ազդեցություն ունեցող մարքեթինգային արշավների մշակման միջոցով: Քանի որ բարձր տեխնոլոգիաների արտապատվիրման եւ ՏՀՏ արդյունաբերության հաջողությունը եղել է ավելի տեսանելի, ՄՍԱ-ն տեխնոլոգիական առաջընթացների մեջ մնացել է ստվերում։

Հայաստանում ՄՍԱ-ները չունեն տեղեկատվության փոխանակման, ցանցի եւ շահերի պաշտպանության միասնական հարթակ: Հիմնականում Երեւանում կենտրոնացված փոքր մեկուսացված համայնքների բաժանումը մեղմելու, ինչպես նաեւ նոր ձեւավորվող շուկայում առավելություն ստանալու եւ բիզնեսի վրա հիմնված ՄՍԱ-ի զարգացման համար պայմանները բարելավելու եւ խթանելու նպատակով հատուկ ուշադրություն դարձնելով աուդիոտեսողությանը՝ ծրագրով կստեղծվի մշակութային ինկուբատոր (երաժշտություն, ֆիլմ, դիզայն ու տնայնագործական արտադրություն) եւ արագ զարգացման խթանիչ։ Կարելի է ենթադրել, որ համագործակցող ձեռնարկությունները կլինեն ավելի նորարար, արդյունավետ եւ մրցունակ։ Ռեսուրսները, աճի հնարավորությունը եւ ոլորտում ունեցած դիրքը կարեւոր են նույնքան, որքան մյուս ասպեկտները: Կենտրոնը կաջակցի զարգացման տարբեր մակարդակներ ունեցող նախաձեռնություններին՝ նոր ձեւավորված, ազգային շուկայում կայացած եւ միջազգային շուկայում կայացած։

Կազմակերպումը

Ավստրիական զարգացման գործակալությունը կապահովի ինկուբացիա եւ նախնական թափ կհաղորդի գյուղատնտեսական ընկերություններին (արդյունք 1.1) ու կաջակցի գյուղատնտեսության ոլորտում բարենպաստ միջավայրի ընդլայնման հարցում (արդյունք 3.1):

ԳՄՀԸ-ն կապահովի ինկուբացիա եւ նախնական թափ կհաղորդի զբոսաշրջային ընկերություններին (արդյունք 1.2, 1.5) եւ տեխնոլոգիական ընկերություններին (արդյունք 1.4), ինչպես նաեւ կաջակցի զբոսաշրջության եւ նորարարության ոլորտում բարենպաստ միջավայրի ընդլայնման հարցում (արդյունք 3.2):

ՓՄՁ-ներին եւ ձեռնարկություններին տրամադրվող ԵՄ աջակցության տեսանելիությունը եւ ուղղակի ազդեցությունը կապահովվեն ԱԶԳ-ի եւ ԳՄՀԸ-ի կողմից բոլոր սթարթափներին/զարգացման վաղ փուլի բիզնեսներին աջակցելու, ինչպես նաեւ բարենպաստ միջավայրում իրականացվող գործողությունների ընթացքում:

Անդամակցության վճարները կատարելու միջոցով «Հորիզոն 2020»-ին Հայաստանի մասնակցության համար աջակցությունը կիրականացվի Կրթության նախարարության/Գիտությունների ազգային կոմիտեի միջոցով (արդյունք 3.2):

Մեկ կամ ավելի ստեղծարար կենտրոնների զարգացման ընթացքում (արդյունք 1.3) հատուկ ուշադրություն կդարձվի Հայաստանում ստեղծարար ոլորտի ձեռնարկատերերին տրամադրվող ԵՄ աջակցության հստակ տեսանելիության վրա:

ՎԶԵԲ-ը բանկային գործիքի միջոցով կաջակցի աճի մեծ հնարավորություն ունեցող գործող ՓՄՁ-ների արագ զարգացման հարցում (արդյունք 2.1/ 2.2/ 2.3)՝ ապահովելով ԵՄ տեսանելիությունը ներդրումային դրամաշնորհ բաղադրիչի միջոցով:

Հայաստանի կառավարությունը եւ համապատասխան պետական գործակալությունները պետք է համաձայնեն եւ ամբողջությամբ ներգրավվեն ծրագրերի մշակման, իրականացման եւ համակարգման գործում։

2. **ԻՐԱԿԱՆԱՑՈՒՄԸ**

2.1. Իրականացման մեթոդները

Հանձնաժողովը կապահովի ԵՄ-ի՝ երրորդ կողմին ֆինանսական միջոցների տրամադրման կանոններին եւ ընթացակարգերին համապատասխանությունը, ներառյալ՝ վերանայման ընթացակարգերը, անհրաժեշտության դեպքում, եւ գործողության համապատասխանությունը ԵՄ սահմանափակող միջոցներին[[2]](#footnote-2):

2.1.1.1. Դրամաշնորհներ. հայտերի ներկայացման հրավեր (հրավերներ) «Ստեղծարար ոլորտների կենտրոն» (ուղղակի կառավարում)

ա) Դրամաշնորհների նպատակները, միջամտության ոլորտները, տարվա առաջնահերթությունները եւ ակնկալվող արդյունքները

Հայտերի ներկայացման այս հրավերը (հրավերները) ուղղված են Հայաստանում ստեղծարար ոլորտին եւ էկոհամակարգին աջակցելուն (արդյունք 1.3)՝ «ներքեւից վերեւ» եւ շուկայահեն մոտեցման միջոցով։ Հիմնական նպատակն է ստեղծել կայուն տարածքային կենտրոն (կենտրոններ), որի (որոնց) միջոցով ինկուբացիայի կենթարկվեն եւ արագ կզարգանան նորարարական, գիտելիքահեն ստեղծագործական ՓՄՁ-ները՝ աուդիոտեսողական/թվային արվեստի եւ դիզայնի ոլորտներում եւ այլն։

Հայաստանի կառավարությունը պարտավորվել է համապատասխան միջոցառումների համար տրամադրել անհրաժեշտ հանրային տարածքներ։ Կառավարությունը կշարունակի մասնակցել այս գործողությանը՝ դրա իրականացման համար անհրաժեշտ ենթակառուցվածքներ տրամադրելով։

բ) Համապատասխանելիության պայմանները

Դրամաշնորհ ստանալու իրավունք ունենալու համար հայտատուն պետք է՝

- հիմնադրված լինի Հայաստանում,

- անմիջական պատասխանատվություն կրի գործողության նախապատրաստման եւ կառավարման համար համահայտատուի (համահայտատուների) եւ փոխկապակցված անձի (անձանց) հետ միասին՝ առանց հանդես գալու որպես միջնորդ:

Պայմանավորված հայտերի ներկայացման հրավերներում հրապարակման ենթակա տեղեկատվությամբ ԵՄ օժանդակության նախանշված գումարը կազմում է 3 000 000 եվրո, եւ դրամաշնորհը կարող է տրամադրվել մեկ շահառուի կամ շահառուների կոնսորցիումին (համակարգող եւ համաշահառուներ): Դրամաշնորհի (դրա իրականացման ժամանակահատվածի) նախանշված տեւողությունն առավելագույնը 36 ամիս է:

գ) Ընտրության եւ տրամադրման հիմնական չափորոշիչները

Ընտրության կարեւորագույն չափորոշիչներն են հայտատուի գործառնական կարողությունները:

Տրամադրման կարեւորագույն չափորոշիչներն են առաջարկվող գործողության համապատասխանությունը հայտամրցույթների նպատակներին, գործողության կառուցվածքը, արդյունավետությունը, իրագործելիությունը, բիզնեսի կայունությունը եւ ծախսարդյունավետությունը:

դ) Համաֆինանսավորման առավելագույն չափը

Այս հայտամրցույթների շրջանակներում տրամադրվող դրամաշնորհների համար համաֆինանսավորման հնարավոր առավելագույն չափը կազմում է 80 %։

Եթե գործողությունն իրականացնելու համար անհրաժեշտ է ամբողջական ֆինանսավորումը, ապա համաֆինանսավորման հնարավոր առավելագույն չափը կարող է բարձրացվել մինչեւ 100%։ Ամբողջական ֆինանսավորման անհրաժեշտությունը հիմնավորվում է դրամաշնորհ տրամադրելու մասին որոշում կայացնելու համար պատասխանատու՝ Հանձնաժողովի լիազոր պաշտոնյայի կողմից՝ անաչառության եւ առողջ ֆինանսական կառավարման սկզբունքներին համապատասխան:

ե) Հայտամրցույթների մեկնարկի նախանշված ժամկետները

2020 թվականի 1-ին եռամսյակ

զ) Նախկինում արված ծախսերի հաշվանցման անթույլատրելիության կանոնից բացառություն

Հանձնաժողովը թույլատրում է նախքան դրամաշնորհ ստանալու մասին դիմում ներկայացնելը 2019 թվականի հունվարի 1-ի դրությամբ կատարված ծախսերի ներառումը։

2.1.1.2. Դրամաշնորհ. ուղղակի տրամադրում «Մասնակցություն «Հորիզոն-2020» հետազոտությունների եւ նորարարությունների ԵՄ շրջանակային ծրագրին» (ուղղակի կառավարում)

Այս բաղադրիչը կիրականացվի Հայաստանի՝ «Հորիզոն 2020»-ին անդամակցության վճարների համապատասխանաբար 50%-ի չափով փոխհատուցման ձեւով։ Այս փոխհատուցումը կկատարվի հատուկ դրա համար նախատեսված դրամաշնորհի (դրամաշնորհների) միջոցով, որը (որոնք) տրամադրվում են այն հաստատությանը, որը կատարելու է անդամակցության վճարները (Կրթության եւ գիտության նախարարություն/Գիտությունների ազգային կոմիտե)։

ա) Դրամաշնորհի նպատակները, միջամտության ոլորտները, տարվա առաջնահերթությունները եւ ակնկալվող արդյունքները

Ուղղակի տրամադրման նպատակն է նպաստել Հայաստանի Հանրապետությունում հետազոտությունների եւ նորարարության ոլորտի ամրապնդմանն ու դյուրացնել Եվրոպական հետազոտական տարածքում դրա ինտեգրումը (Արդյունք 3.2)։ Դրամաշնորհի միջոցով աջակցություն կտրամադրվի «Հորիզոն-2020» հետազոտությունների եւ նորարարությունների ԵՄ շրջանակային ծրագրին Հայաստանի մասնակցության համար՝ տարեկան անդամակցության վճարների մինչեւ 50%-ի չափով օժանդակություն տրամադրելու միջոցով։

բ) Ուղղակի դրամաշնորհի հիմնավորումը

Հանձնաժողովի լիազոր պատասխանատու պաշտոնյայի պատասխանատվության ներքո, առանց մրցույթ հայտարարելու՝ դրամաշնորհը կարող է տրամադրվել Հայաստանի համապատասխան հաստատությանը։

Հանձնաժողովի լիազոր պաշտոնյայի պատասխանատվության ներքո, առանց հայտերի ներկայացման հրավերի, դրամաշնորհ տրամադրելու ռեսուրսը հիմնավորված է, քանի որ այդ գործառնության նպատակն է ուղղակի աջակցություն տրամադրել Հայաստանի համապատասխան պետական մարմնին։ Որպես «Հորիզոն 2020» ծրագրին անդամակցության վճարների կատարման համար պատասխանատու պետական մարմին՝ շահառուն գտնվում է իրավական առումով մենաշնորհային իրավիճակում։

դ) Ընտրման եւ տրամադրման կարեւորագույն չափորոշիչները

Ընտրման կարեւորագույն չափորոշիչներն են հայտատուի ֆինանսական եւ գործառնական կարողությունները:

Տրամադրման կարեւորագույն չափորոշիչներն են առաջարկվող գործողության համապատասխանությունը հայտամրցույթի նպատակներին՝ գործողության կառուցվածքը՝ հաշվի առնելով գենդերային հայեցակարգը, արդյունավետությունը, իրագործելիությունը, կայունությունը եւ ծախսարդյունավետությունը:

ե) Համաֆինանսավորման առավելագույն չափը

Սույն դրամաշնորհի շրջանակներում համաֆինանսավորման հնարավոր առավելագույն չափը կազմում է Ծրագրին մասնակցության համար տարեկան վճարների 80%-ը։

զ) Դրամաշնորհի մասին համաձայնագիրը կնքելու նախանշված եռամսյակը՝ 2019 թվականի 2-րդ եռամսյակ:

2.1.1.3. Գնումներ (ուղղակի կառավարում)

|  |  |  |  |
| --- | --- | --- | --- |
| Նպատակը | Տեսակը | Պայմանագրերի նախանշված թիվը | Ընթացակարգի մեկնարկի նախանշված եռամսյակը |
| Գնահատում եւ հաղորդակցում | Ծառայություն | 3 | 2019 թվականի 1-ին եռամսյակ |
| Աուդիտ | Ծառայություն | 1 | 2020 թվականի 1-ին եռամսյակ |

2.1.1.4. Անուղղակի կառավարում Գերմանիայի միջազգային համագործակցության ընկերության (ԳՄՀԸ) հետ

Սույն գործողության 1.2, 1.4, 1.5 եւ 3.2 արդյունքները կարող են իրագործվել Գերմանիայի միջազգային համագործակցության ընկերության (ԳՄՀԸ) հետ՝ անուղղակի կառավարման միջոցով, որը գնահատված հենասյուն է: Այս իրագործումը ներառում է 1.2, 1.4, 1.5 եւ 3.2 բաժիններին համապատասխան գործողություններ։ Այս իրագործումը հիմնավորված է, քանի որ միջամտության ոլորտում ԳՄՀԸ-ն ունի ապացուցված փորձ եւ տեխնիկական հմտություններ։ Հայաստանում ԳՄՀԸ-ն մասնավոր հատվածի զարգացման ոլորտում զարգացման առաջատար գործակալություն է, որը շահագրգիռ կողմերի կողմից ճանաչվել է միջազգային վստահելի գործընկեր։ Բացի այդ՝ ԳՄՀԸ-ն Հայաստանի զբոսաշրջության ոլորտում ունի երկարատեւ փորձ, որը ձեռք է բերել իր «Մասնավոր հատվածի զարգացում եւ մասնագիտական կրթություն ու ուսուցում Հարավային Կովկասում» (PSDTVET) տարածաշրջանային ծրագրի միջոցով։ ԳՄՀԸ-ն ղեկավարում է ԵՄ-ի կողմից ֆինանսավորվող՝ Հայաստանում ՓՄՁ-ների զարգացման ծրագիրը, որտեղ հատուկ ուշադրություն է դարձվում բիզնես միջավայրի բարելավմանը եւ նորարարական տեխնոլոգիաների վրա հիմնված ՓՄՁ-ներին աջակցելուն։ Ավելին, ԳՄՀԸ-ն ունի բոլոր հնարավորությունները՝ ԵՄ լավագույն գործելակերպին համապատասխանությունը խթանելու համար։

Լիազորված մարմինը կատարում է բյուջեի կատարմանն առնչվող հետեւյալ առաջադրանքները՝ տենդերներին մասնակցության հրավերները եւ հայտերը ներկայացնելու հրավերների հայտարարություն, համապատասխանելիության, ընտրության եւ տրամադրման չափորոշիչների սահմանում, տենդերների եւ հայտերի գնահատում, դրամաշնորհների, պայմանագրերի եւ ֆինանսական գործիքների տրամադրում, հանդես է գալիս որպես պայմանադիր կողմ, որը կնքում է պայմանագրեր եւ դրանց կատարման նկատմամբ հսկողություն է իրականացնում, կատարում է վճարումներ:

Հանձնաժողովն ընդունում է, որ լիազորված մարմնի կողմից կրած ծախսերը կարող են ճանաչվել թույլատրելի՝ 2019 թվականի հունվարի 1-ի դրությամբ, բացառիկ եւ պատշաճ կերպով հիմնավորված դեպքերում՝ ԵՄ պատվիրակության նախնական համաձայնությամբ։

2.1.1.5. Անուղղակի կառավարում Ավստրիական զարգացման գործակալության (ԱԶԳ) հետ

Սույն գործողության 1.1 եւ 3.1 արդյունքները կարող են իրագործվել Ավստրիական զարգացման գործակալության (ԱԶԳ) հետ՝ անուղղակի կառավարման միջոցով, որը գնահատված հենասյուն է: Այս իրականացումը ներառում է 1.1 եւ 3.1 բաժիններին համապատասխան գործողություններ։ Այս իրագործումը հիմնավորված է, քանի որ միջամտության ոլորտներում ԱԶԳ-ն ունի հաստատված փորձ եւ հմտություններ։ Հայաստանում ԱԶԳ-ն շահագրգիռ կողմերի կողմից ճանաչված՝ գյուղատնտեսության ոլորտում զարգացման առաջատար գործակալություն է։ Վերջին տարիների ընթացքում գյուղատնտեսության ոլորտում իրականացվել է տասը ծրագիր, որտեղ ԱԶԳ-ն ունի եզակի եւ էական փորձ տարբեր ենթաոլորտներում, ինչպես օրինակ՝ անասնաբուծության/կաթնամթերքի արտադրության եւ այգեգործություն ոլորտում՝ ներառյալ Արեւելյան Եվրոպայի հարեւանության գյուղատնտեսության եւ գյուղական համայնքների զարգացման (ENPARD) բարձր արդյունավետություն ունեցող ծրագրի համաֆինանսավորումը։ ԱԶԳ-ը համաֆինանսավորում եւ իրականացնում է ԵՄ-ի կողմից ֆինանսավորվող Օրգանական գյուղատնտեսության աջակցության նախաձեռնությունը։ 2012 թվականից ԱԶԳ-ը Հայաստանի կառավարության հետ համաձայնության է եկել այն հարցի շուրջ, որ իր համագործակցության ռազմավարության մեջ գործակալության հիմնական ուշադրությունը պետք է ուղղված լինի գյուղատնտեսության ոլորտին՝ հիմնականում նպատակ ունենալով բարձրացնելու արտադրողականությունը եւ ավելացնել եկամուտները։

Լիազորված մարմինը կատարում է բյուջեի կատարմանն առնչվող առաջադրանքները, ինչպես օրինակ՝ տենդերներին մասնակցության հրավերները եւ հայտերը ներկայացնելու հրավերների հայտարարություն, համապատասխանելիության, ընտրության եւ տրամադրման չափորոշիչների սահմանում, տենդերների եւ հայտերի գնահատում, դրամաշնորհների, պայմանագրերի եւ ֆինանսական գործիքների տրամադրում, հանդես է գալիս որպես պայմանադիր կողմ, որը կնքում է պայմանագրեր եւ դրանց կատարման նկատմամբ հսկողություն է իրականացնում, կատարում է վճարումներ:

Հանձնաժողովն ընդունում է, որ լիազորված մարմնի կողմից կրված ծախսերը կարող են ճանաչվել թույլատրելի՝ 2019 թվականի հունվարի 1-ի դրությամբ, բացառիկ եւ պատշաճ կերպով հիմնավորված դեպքերում՝ ԵՄ պատվիրակության նախնական համաձայնությամբ։

2.1.1.6. Անուղղակի կառավարում Վերակառուցման եւ զարգացման եվրոպական բանկի (ՎԶԵԲ) հետ

Սույն գործողության 2.1, 2.2 եւ 2.3 արդյունքները կարող են իրագործվել Վերակառուցման եւ զարգացման եվրոպական բանկի (ՎԶԵԲ) հետ՝ անուղղակի կառավարման միջոցով, որը գնահատված հենասյուն է: ՎԶԵԲ-ը (հենասյունը գնահատվել է) ապացուցել է Հայաստանում եւ տարածաշրջանում ունեցած՝ զարգացման մեծ հնարավորություն ունեցող փոքր եւ միջին ձեռնարկությունների արագ զարգացման եւ միջազգայնացման համար ֆինանսական միջոցներ տրամադրելու մեծ փորձը: Մասնավորապես, ՀԸԳՀ գործիքը հիմնված կլինի Վրաստանում, Ուկրաինայում եւ Մոլդովայում իրականացված ԽՀԱԱԳ գործիքի մոդելի վրա։ ՎԶԵԲ-ն իրականացնում է ԵՄ-ի կողմից ֆինանսավորվող ՓՄՁ-ների ֆինանսավորման եւ խորհրդատվության գործիքը, որը խառը հիմունքներով ԵՄ ֆինանսական միջոցները ՎԶԵԲ ֆինանսական միջոցների հետ միասին բաշխում է երկու բաղադրիչներով՝ բաժնետիրական կապիտալի ֆոնդի ստեղծում եւ ՓՄՁ-ների խորհրդատվության բաղադրիչ։ Նախատեսված գործողությունները կիրականացվեն Հարեւանության ներդրումային հարթակի (ՀՆՀ) շրջանակում:

Լիազորված մարմինը կատարում է բյուջեի կատարմանն առնչվող հետեւյալ առաջադրանքները, ինչպես օրինակ՝ տենդերներին մասնակցության հրավերները եւ հայտերի ներկայացնելու հրավերների հայտարարություն, համապատասխանելիության, ընտրության եւ տրամադրման չափորոշիչների սահմանում, տենդերների եւ հայտերի գնահատում, դրամաշնորհների, պայմանագրերի եւ ֆինանսական գործիքների տրամադրում, հանդես է գալիս որպես պայմանադիր կողմ, որը կնքում է պայմանագրեր եւ դրանց կատարման նկատմամբ հսկողություն է իրականացնում, կատարում է վճարումներ:

Հանձնաժողովն ընդունում է, որ լիազորված մարմնի կատարած ծախսերը կարող են ճանաչվել թույլատրելի՝ 2019 թվականի հունվարի 1-ի դրությամբ, բացառիկ եւ պատշաճ կերպով հիմնավորված դեպքերում՝ ԵՄ պատվիրակության նախնական համաձայնությամբ։

2.2. Գնումների եւ դրամաշնորհների՝ աշխարհագրական առումով համապատասխանելիության շրջանակը

Աշխարհագրական համապատասխանելիությունը հիմնադրման վայրի առումով գնման եւ դրամաշնորհի տրամադրման ընթացակարգերին մասնակցելու համար ու հիմնական ակտով սահմանված եւ համապատասխան պայմանագրային փաստաթղթերում նշված կարգով մատակարարվող ապրանքների ծագման առումով կիրառելի է հետեւյալ դրույթների դեպքում:

Հանձնաժողովի լիազոր պատասխանատու պաշտոնյան կարող է ընդլայնել աշխարհագրական առումով համապատասխանելիության շրջանակը՝ թիվ 236/2014 (ԵՄ) կանոնակարգի 9(2)(բ) հոդվածին համապատասխան:

2.3. Նախանշված բյուջեն

|  |  |  |
| --- | --- | --- |
|  | ԵՄ-ի օժանդակությունը (եվրոյով) | Երրորդ կողմի նախանշված օժանդակությունը (եվրոյով) |
| Զբոսաշրջություն եւ նորարարություն  Արդյունք 1.2/1.4/1.5/3.2 |  |  |
| 2.1.1.4. Անուղղակի կառավարում ԳՄՀԸ-ի հետ | 13 500 000(1) |  |
| 2.1.1.2. Ուղղակի դրամաշնորհ «Հորիզոն 2020» (ուղղակի կառավարում) | 2 000 000 |  |
| Գյուղատնտեսություն  արդյունք 1.1/ 3.1 |  |  |
| 2.1.1.5. Անուղղակի կառավարում ԱԶԳ-ի հետ | 9 700 000 | 2 000 000 |
| Ստեղծարար արդյունաբերություն  արդյունք 1.3. |  |  |
| 2.1.1.1. Հայտերի ներկայացման հրավեր «Ստեղծարար ոլորտների կենտրոն» (ուղղակի կառավարում) | 3 000 000 | 750 000 |
| ՀԸԳՀ գործիք՝ ՓՄՁ-ների արագ զարգացում թիրախային ոլորտներում  արդյունք 2.1/ 2.2/ 2.3 |  |  |
| 2.1.1.6. ՀՆԳ-ին տրամադրվող օժանդակություն (իրականացվում է ՎԶԵԲ-ի կողմից) | (2) |  |
| 2.6. Գնահատում, 2.7 Աուդիտ | 200 000 |  |
| 2.8. Հաղորդակցում եւ տեսանելիություն | 100 000 |  |
| Ընդամենը | 28 500 000 | 2 750 000 |

1) Հետեւյալ միջոցառումները ենթադրաբար նախատեսվել են հետեւյալ ձեւով՝ 9,5 միլիոն եվրո՝ զբոսաշրջության ոլորտի վենչուրային ընկերությունների ինկուբացիայի, որպես զբոսաշրջային վայր Հայաստանի մարքեթինգի եւ առաջխաղացման ռազմավարական շրջանակի իրագործման, զբոսաշրջության ոլորտի պետական շահագրգիռ կողմերի կարողությունների զարգացման, զբոսաշրջային վայրի կենտրոնների ստեղծման եւ նախագծման համար եւ այլն. 0,5 միլիոն եվրո՝ ձմեռային սպորտաձեւերի զարգացման համար. 3,5 միլիոն եվրո՝ նորարարության եւ տեխնոլոգիայի համար:

2) 10 միլիոն տրամադրվել է Հարեւանության ներդրումային հարթակի (ՀՆՀ) միջոցով:

2.4. Կազմակերպական կառուցվածքը եւ պարտականությունները

Գործողության ընդհանուր ուղղվածությունը վերահսկելու եւ հաստատելու համար ստեղծվում է Ղեկավար կոմիտե։ Այն համաձայնեցնում է տարեկան աշխատանքային պլանը, տեխնիկական եւ ֆինանսական հաշվետվությունների վերաբերյալ մեկնաբանություններ ներկայացնում, ինչպես նաեւ հաստատում դրանք։ Ղեկավար կոմիտեն կարող է նախագծի պատշաճ իրականացումն ապահովելու նպատակով անհրաժեշտ միջոցներ ձեռնարկել՝ սույն գործողության շրջանակներին համապատասխան։

Ծրագրի Ղեկավար կոմիտեն կազմված է հետեւյալ անդամներից՝

- ԵՄ պատվիրակության ներկայացուցիչ (համանախագահ),

- շահառու երկրի ներկայացուցիչ (համանախագահ),

- ԳՄՀԸ-ի ներկայացուցիչ (համանախագահ),

- ԱԶԳ-ի ներկայացուցիչ (համանախագահ),

- ՎԶԵԲ-ի ներկայացուցիչ (համանախագահ),

- գործողության համապատասխան շահառուների ներկայացուցիչներ (որպես անդամներ),

- ԵՄ անդամ պետությունների, զարգացման գործընկերների, բիզնես ասոցիացիաների եւ քաղաքացիական հասարակության այլ կազմակերպությունների ներկայացուցիչները հնարավոր է հրավիրվեն (որպես դիտորդներ)՝ ծրագրի իրականացման մոնիթորինգ իրականացնելու նպատակով։

Ավելին, մինչեւ յուրաքանչյուր պատվիրակված համաձայնագրի ստորագրումը՝ ԵՄ-ի եւ Կառավարության ներկայացուցչի միջեւ կստեղծվի ժամանակավոր Ղեկավար կոմիտե՝ ապահովելու համար, որ ծրագրում առաջարկված իրականացման գործընկերները (ԱԶԳ, ԳՄՀԸ եւ ՎԶԵԲ) պայմանագրերն իրականացնեն՝ ստորագրված ֆինանսավորման համաձայնագրին եւ փոխադարձ համաձայնեցված նպատակներին համապատասխան:

2.5. Կատարողականի մոնիթորինգը եւ հաշվետվությունը

Սույն գործողության ամենօրյա տեխնիկական եւ ֆինանսական մոնիթորինգը շարունակական գործընթաց կլինի եւ կկազմի իրականացնող գործընկերոջ պարտավորությունների մի մասը։ Այս նպատակով իրականացնող գործընկերը գործողության համար սահմանում է ներքին, տեխնիկական եւ ֆինանսական մշտական մոնիթորինգի համակարգ եւ կազմում առաջընթացի վերաբերյալ պարբերական (առնվազն տարեկան) եւ վերջնական հաշվետվություններ։ Յուրաքանչյուր հաշվետվություն տրամադրում է ճշգրիտ նկարագրություն՝ գործողության իրականացման, ի հայտ եկած դժվարությունների, կատարված փոփոխությունների, ինչպես նաեւ գործողության՝ գրանցված արդյունքների (արդյունքների եւ ուղղակի արդյունքների)՝ համապատասխան ցուցանիշներով (այդ թվում՝ գենդերային ցուցանիշներով) չափված աստիճանի վերաբերյալ՝ որպես հղում օգտագործելով տրամաբանական կառուցվածքի մատրիցան։ Հաշվետվությունը կազմվում է այնպես, որ հնարավոր լինի իրականացնել գործողության համար նախատեսված եւ կիրառված միջոցների ու բյուջետային տվյալների մոնիթորինգ։ Նկարագրական եւ ֆինանսական վերջնական հաշվետվությունը կընդգրկի գործողության իրականացման ամբողջ ժամանակահատվածը։

Հանձնաժողովը կարող է իրականացնել ծրագրի մոնիթորինգի լրացուցիչ այցեր եւ՛ իր սեփական անձնակազմի, եւ՛ մոնիթորինգի անկախ վերանայումների համար անմիջականորեն Հանձնաժողովի կողմից աշխատանքի ընդունված (կամ այդպիսի վերանայումներ իրականացնելու համար Հանձնաժողովի կողմից վարձված պատասխանատու գործակալի կողմից աշխատանքի ընդունված) անկախ խորհրդատուների միջոցով։

2.6. Գնահատումը

Հաշվի առնելով գործողության բնույթը՝ այս ծրագրի կամ դրա բաղադրիչների համար կիրականացվի միջանկյալ վերանայում կամ վերջնական գնահատում (գնահատումներ) այն անկախ խորհրդատուների կամ համատեղ առաքելության կողմից, որոնց հետ Հանձնաժողովը պայմանագիր է կնքել։

Միջնաժամկետ գնահատումը կիրականացվի ուսուցողական նպատակներով, մասնավորապես՝ գործողության հետ կապված միջոցառումներն այլ ոլորտներում կրկնելու հետ կապված։

Վերջնական գնահատումը կիրականացվի տարբեր մակարդակներում հաշվետվողականության եւ ուսուցման նպատակներով (այդ թվում՝ քաղաքականության վերանայման) նպատակով՝ հաշվի առնելով, մասնավորապես, այս գործողության նորարարական բաղադրիչները։

Հանձնաժողովն առնվազն 30 օր առաջ իրականացնող գործընկերոջը տեղեկացնում է գնահատման առաքելությունների համար նախատեսված ամսաթվերի մասին։ Իրականացնող գործընկերը խելամիտ եւ արդյունավետ կերպով համագործակցում է գնահատման հարցերով փորձագետների հետ եւ, ի թիվս այլնի, նրանց տրամադրում բոլոր անհրաժեշտ տեղեկությունները եւ փաստաթղթերը, ինչպես նաեւ ապահովում է նախագծի սենքերի եւ աշխատանքների հասանելիությունը։

Գնահատման վերաբերյալ հաշվետվությունները տրամադրվում են գործընկեր երկրին եւ մյուս հիմնական շահագրգիռ կողմերին։ Իրականացնող գործընկերը եւ Հանձնաժողովը վերլուծում են գնահատման եզրակացություններն ու առաջարկությունները եւ, անհրաժեշտության դեպքում, գործընկեր երկրի հետ համաձայնությամբ, համատեղ որոշում են կայացնում հետագա գործողությունների եւ ցանկացած անհրաժեշտ փոփոխության, այդ թվում՝ ծրագրի ուղղվածության վերափոխման վերաբերյալ, եթե այդ մասին նշվում է։

Ենթադրաբար, գնահատման ծառայությունների պայմանագրերից երկուսը կնքվում են շրջանակային պայմանագրով՝ 2021 թվականի հունվարին եւ 2024 թվականի դեկտեմբերին։

2.7. Աուդիտը

Հանձնաժողովը, առանց սույն գործողության իրականացման համար կնքված պայմանագրերի նկատմամբ կիրառելի պարտավորությունները սահմանափակելու, կարող է ռիսկերի գնահատման հիման վրա պայմանագիր կնքել անկախ աուդիտ կամ ծախսերի ստուգում իրականացնելու առաջադրանքների վերաբերյալ՝ մեկ կամ մի քանի պայմանագրերի կամ համաձայնագրերի մասով։

Ենթադրաբար, աուդիտի վերաբերյալ պայմանագրերից մեկը կնքվում է շրջանակային պայմանագրով՝ 2023 թվականին։

2.8. Հաղորդակցումը եւ տեսանելիությունը

ԵՄ-ի հետ հաղորդակցումն ու տեսանելիությունն իրավական պարտավորություն է ԵՄ-ի կողմից ֆինանսավորվող բոլոր արտաքին գործողությունների դեպքում։

Սույն գործողությունը ներառում է հաղորդակցության եւ տեսանելիության միջոցառումներ՝ հիմնված Գործողության հաղորդակցության եւ տեսանելիության հատուկ ծրագրի վրա, որը պետք է մշակվի իրականացման սկզբում եւ աջակցություն ստանա վերը նշված 5.5 բաժնում նշված բյուջեից։ Ծրագիրը կունենա «ԵՄ-ն բիզնեսի համար» ընդհանուր անվանումը։

Հաղորդակցման եւ տեսանելիության իրավական պարտավորությունների առումով միջոցառումներն իրականացվում են Հանձնաժողովի, գործընկեր երկրի, կատարողների, դրամաշնորհի շահառուների եւ (կամ) այլ լիազորված մարմինների կողմից։ Համապատասխան պայմանագրային պարտավորությունները ներառվում են համապատասխանաբար ֆինանսավորման համաձայնագրում, գնման եւ դրամաշնորհային պայմանագրերում, ինչպես նաեւ լիազորությունների փոխանցման մասին համաձայնագրերում։

Եվրոպական Միության արտաքին գործողությունների համար նախատեսված «Հաղորդակցում եւ տեսանելիություն» ձեռնարկն օգտագործվում է Գործողության՝ Հաղորդակցման եւ տեսանելիության ծրագիրն ու համապատասխան պայմանագրային պարտավորությունները սահմանելու համար։

Ենթադրաբար, 2019 թվականին պետք է կնքվի հաղորդակցման եւ տեսանելիության ծառայությունների մասով մեկ պայմանագիր։

3. ՆԱԽԱՊԱՅՄԱՆՆԵՐ. ԱՌԿԱ ՉԵՆ

ՀԱՎԵԼՎԱԾՆԵՐ

Տրամաբանական կառուցվածքի մատրիցա

**1. ԱՌԴԻՐ. ՏՐԱՄԱԲԱՆԱԿԱՆ ԿԱՌՈՒՑՎԱԾՔԻ ՄԱՏՐԻՑԱ (ՈՐՊԵՍ ԾՐԱԳՐԻ ՄԻՋՈՑ)**

Տրամաբանական կառուցվածքի մատրիցայում ներառված գործողությունները, ակնկալվող արդյունքներն ու բոլոր ցուցանիշները, թիրախներն ու ելակետային ցուցանիշները կողմնորոշիչ են եւ կարող են թարմացվել գործողության իրականացման ընթացքում՝ առանց ֆինանսավորման որոշման մեջ փոփոխություն կատարելու: Տրամաբանական կառուցվածքի մատրիցան կենթարկվի փոփոխությունների գործողության իրականացման ամբողջ ժամանակահատվածի ընթացքում. կավելացվեն նոր տողեր՝ գործողությունները թվարկելու համար, ինչպես նաեւ նոր սյունակներ՝ միջանկյալ թիրախների (ուղենիշների) համար՝ անհրաժեշտության դեպքում, եւ ցուցանիշների հիման վրա արդյունքներին հասնելու մասին հաշվետվության նպատակով:

|  |  |  |  |  |  |  |
| --- | --- | --- | --- | --- | --- | --- |
|  | Միջամտության հիմնավորումը | Ցուցանիշներ | Ելակետային ցուցանիշներ (այդ թվում՝ բազային տարին) | Թիրախներ (այդ թվում՝ բազային տարին) | Ստուգման աղբյուրներ եւ միջոցներ | Ենթադրություններ |
| Ընդհանուր նպատակը Արդյունքը | Հայաստանի հյուսիսային շրջաններում միասնական եւ հավասարակշռված աճի ապահովում | ՀՆԱ-ի իրական աճ, i) վերջին տարվա ընթացքում եւ ii) միջինը՝ վերջին 5 տարվա ընթացքում\*\* | 7.5% (2017 թվական), 3.6% (2013-2017 թվականներ) | 6.4% (2021 թվական)[[3]](#footnote-3).  6.0% (2018-2022 թվականներ) | Ազգային վիճակագրական ծառայության (ԱՎԾ) տարեկան զեկույցներ |  |
| Կոնկրետ նպատակը (նպատակները).  Արդյունքը (արդյունքները) | 1. Ինկուբացիայի ենթարկել եւ նախնական թափ հաղորդել շուկայահեն վենչուրային ընկերություններին, որոնք տարածաշրջանին բնորոշ մարտահրավերների լուծումներ են առաջարկում: | ա) Միավորը ՓՄՁ-ների եւ սթարթափների համար աջակցության ծառայությունների ինդեքսում.  բ) Կարողությունների հետ կապված դիրքը նորարարության վարկանիշային սանդղակում | 3.93[[4]](#footnote-4) (2016 թվական), 59-րդը 137-ից (2017-2018 թվականներ) | 4.2 (2022 թվական)  51-րդ (2021-2022 թվականներ) | ՓՄՁ քաղաքականության ինդեքս, Համաշխարհային մրցակցության ինդեքս | Բիզնես միջավայրն էականորեն չի վատթարանում |
|  | 2. Արագ զարգացնել արագ աճելու ներուժ ունեցող առկա փոքր եւ միջին ձեռնարկությունները՝ դրանց սոցիալ-տնտեսական ազդեցության մակարդակը բարձրացնելու համար: | ա) Դիրքը բիզնեսի արդիականացման ինդեքսում.  բ) Միավորը ՓՄԲ-ների միջազգայնացման ինդեքսում.  գ) Ըստ սեռի տարբերակված՝ ՓՄԲ-ների վերաբերյալ տվյալներ. | 68-րդը 137-ից (2017-2018 թվականներ), 3.37 (2016 թվական) | 62-րդ (2022 թվական), 3.7 (2022 թվական) | Համաշխարհային մրցակցության ինդեքս, ՓՄՁ քաղաքականության ինդեքս | Բիզնես միջավայրն էականորեն չի վատթարանում |
|  | 3. Խթանել բարենպաստ միջավայրը՝ տարածաշրջանային վենչուրային ընկերությունների եւ փոփոխություններ իրականացնողների ազդեցությունն ընդլայնելու համար: | ա) Դիրքը «Բիզնես գործունեություն իրականացնելու դյուրացումը» ՀԲ-ի վարկանիշային սանդղակում.  բ) Համաշխարհային մրցունակության դիրքը՝ Հաստատությունների վարկանիշային սանդղակում. գ) Ըստ սեռի տարբերակված տվյալներ | 47-րդ (2018 թվական), 55-րդը 137-ից (2017-2018 թվականներ) | 20-րդ (2022 թվական)[[5]](#footnote-5),  50-րդ (2021-2022 թվականներ) | Համաշխարհային բանկի «Բիզնեսի վարում» զեկույց  Համաշխարհային մրցունակության զեկույց | Քաղաքականության եւ անվտանգության միջավայրը շարունակում է մնալ կայուն |
| Վերջնարդյունքները | 1.1. Ստեղծվել են ներդրումների համար բարենպաստ եւ բարձր եկամուտ ունեցող գյուղատնտեսական մի շարք վենչուրային ընկերություններ | ա) Ստեղծվել են ներդրումների համար բարենպաստ եւ բարձր եկամուտ ունեցող գյուղատնտեսական մի շարք ընկերություններ  բ) աջակցություն ստացած վենչուրային ընկերությունների 30%-ի սեփականատերերը կանայք են, կամ դրանցում ղեկավար պաշտոնները զբաղեցնում են կանայք | 0 (2018 թվական) | Ստեղծվել են առնվազն 50 նոր գյուղատնտեսական վենչուրային ընկերություններ (2022 թվական) | Ծրագրի վերաբերյալ ընթացիկ զեկույց | Շահագրգռված ձեռնարկատերերը արագ զարգանալու հնարավորություն ունեցող գյուղատնտեսական վենչուրային ընկերությունների համար ներկայացնում են շուկայում իրագործելի գաղափարներ |
| 1.2. Զբոսաշրջության ոլորտում ստեղծվել են ներդրումների համար բարենպաստ եւ բարձր արժեք ունեցող մի շարք նոր վենչուրային ընկերություններ, իսկ եղածները բարելավվել են | ա) Ստեղծվել են ներդրումների համար բարենպաստ եւ բարձր արժեք ունեցող մի շարք նոր զբոսաշրջային ընկերություններ, իսկ եղածները բարելավվել են  բ) աջակցություն ստացած վենչուրային ընկերությունների 30%-ի սեփականատերերը կանայք են, կամ դրանցում ղեկավար պաշտոնները զբաղեցնում են կանայք | 0 (2018 թվական) | Ստեղծվել կամ բարելավվել են առնվազն 50 նոր զբոսաշրջային ընկերություններ (2022 թվական) | Ծրագրի վերաբերյալ ընթացիկ զեկույց | Շահագրգռված ձեռնարկատերերը արագ զարգանալու ներուժ ունեցող զբոսաշրջային եւ ստեղծարար ոլորտի ընկերությունների համար ներկայացնում են շուկայում իրագործելի գաղափարներ |
| 1.3. Ստեղծվել է Ստեղծարար կենտրոն՝ ստեղծարար ոլորտում (դիզայն, աուդիոտեսողական արվեստ եւ նորարարություն) ձեռնարկատիրական տաղանդ ունեցող նոր սերունդ դաստիարակելու եւ զարգացնելու համար/ստեղծվել են ներդրումների համար բարենպաստ եւ բարձր արժեք ունեցող ստեղծարար վենչուրային ընկերություններ, իսկ եղածները բարելավվել են | ա) Ստեղծարար կենտրոնի գործունեությունը եւ գործառույթները  բ) Ստեղծվել են ներդրումների համար բարենպաստ եւ բարձր արժեք ունեցող մի շարք նոր ստեղծարար ոլորտի վենչուրային ընկերություններ, իսկ եղածները բարելավվել են  գ) աջակցություն ստացած վենչուրային ընկերությունների 30%-ի սեփականատերերը կանայք են, կամ դրանցում ղեկավար պաշտոնները զբաղեցնում են կանայք | Առկա չէ | 100% (2022 թվական)  Ստեղծվել կամ բարելավվել են առնվազն 50 նոր ստեղծարար վենչուրային ընկերություններ (2022 թվական) | Ծրագրի վերաբերյալ ընթացիկ զեկույցներ | Կառավարությունը շարունակում է որպես տարածքային զարգացման բեւեռ աջակցել Գյումրուն |
|  | 1.4 Ստեղծվել են ներդրումների համար բարենպաստ եւ նորարարական տեխնոլոգիաների ոլորտի վենչուրային ընկերություններ՝ հատուկ ուշադրություն դարձնելով միջազգային շուկային: | ա) Ստեղծվել են ներդրումային եւ նորարար տեխնոլոգիական ոլորտի մի շարք վենչուրային ընկերություններ  բ) աջակցություն ստացած վենչուրային ընկերությունների 30%-ի սեփականատերերը կանայք են, կամ դրանցում ղեկավար պաշտոնները զբաղեցնում են կանայք | 50 | Առնվազն 50 ձեռնարկություն աջակցություն է ստացել Հայաստանում (ոչ միայն փորձնական շրջաններում) | Ծրագրի վերաբերյալ ընթացիկ զեկույց | Շահագրգռված ձեռնարկատերերը արագ զարգանալու ներուժ ունեցող տեխնոլոգիական վենչուրային ընկերությունների համար ներկայացնում են շուկայում իրագործելի գաղափարներ |
|  | 1.5 Շիրակի մարզում ստեղծվել է ձմեռային մարզական հաստատություն | Ստեղծվել են ձմեռային հաստատություններ, իսկ պահպանման համակարգը գործում է կայուն ձեւով | 2018 թվականին Շիրակի մարզում ձմեռային միջոցառումներում ներգրավված զբոսաշրջիկների թիվը | Պետք է գնահատվի՝ նախքան Ֆինանսավորման համաձայնագիրը ստորագրելը | Ծրագրի վերաբերյալ ընթացիկ զեկույցներ | Գյումրու եւ Եվրոպայի միջեւ ցածր արժեքով ավիաուղու ապահովում |
|  | 2.1. Գյուղատնտեսական ոլորտում արագ զարգացել են տեղական եւ միջազգային մակարդակում մրցունակ ընկերություններ | ա) Գյուղատնտեսության ոլորտում ավելացված արժեքը, ՀՆԱ,  բ) Գյուղատնտեսության, անտառատնտեսության եւ ձկնաբուծության ոլորտներում միջին ամսական աշխատավարձի չափը  գ) աջակցություն ստացած վենչուրային ընկերությունների 30%-ի սեփականատերերը կանայք են, կամ դրանցում ղեկավար պաշտոնները զբաղեցնում են կանայք | 878.5 մլրդ ՀՀ դրամ (2016 թվական),  115 000 ՀՀ դրամ (2016 թվական) | 2 046.8 մլրդ ՀՀ դրամ (2025 թվական),  204 000 ՀՀ դրամ (2022 թվական) | Ազգային վիճակագրական ծառայության տարեկան զեկույցներ | Գյուղատնտեսության ոլորտում առկա են արագ զարգանալու բարձր ներուժ ունեցող՝ մեծ թվով վենչուրային ընկերություններ |
| Վերջնարդյունքները | 2.2. Զբոսաշրջային ծառայություններ մատուցող կազմակերպություններն արագ զարգացել են՝ հաճախորդներին առաջարկելով որակյալ արտադրանք եւ ծառայություններ | ա) Ճանապարհորդության եւ զբոսաշրջության ոլորտի ուղղակի ներդրումը ՀՆԱ-ում.  բ) Մշակույթի, ժամանցի եւ հանգստի ոլորտներում միջին ամսական աշխատավարձի չափը.  գ) աջակցություն ստացած վենչուրային ընկերությունների 30%-ի սեփականատերերը կանայք են, կամ դրանցում ղեկավար պաշտոնները զբաղեցնում են կանայք | 200.5 մլրդ ՀՀ դրամ, ընդհանուր ՀՆԱ-ի 3.8%-ը (2016 թվական),  112 000 ՀՀ դրամ (2016 թվական) | 299.6 մլրդ ՀՀ դրամ, ընդհանուր ՀՆԱ-ի 3.8%-ը (2027 թվական),  200 000 ՀՀ դրամ (2022 թվական) | Ճանապարհորդության եւ զբոսաշրջության համաշխարհային խորհրդի զեկույց, ԱՎԾ տարեկան զեկույցներ | Զբոսաշրջության ոլորտում առկա են արագ զարգանալու բարձր պոտենցիալ ունեցող՝ մեծ թվով վենչուրային ընկերություններ |
| 2.3. Ստեղծարար ոլորտի ընկերություններն արագ զարգացել են՝ մեծացնելով ծառայության արտահանման ծավալը եւ աջակցելով զբոսաշրջության ոլորտի զարգացմանը | ա) ՄՍԱ ոլորտի ներդրումների %-ը՝ ՀՆԱ–ի նկատմամբ.  բ) Մշակույթի, ժամանցի եւ հանգստի ոլորտներում միջին ամսական աշխատավարձի չափը.  գ) աջակցություն ստացած վենչուրային ընկերությունների 30%-ի սեփականատերերը կանայք են, կամ դրանցում ղեկավար պաշտոնները զբաղեցնում են կանայք | 3.3% (2014 թվական),  112 000 ՀՀ դրամ (2016 թվական) | ՀՆԱ-ի 4.4%-ը (2022 թվական),  200 000 ՀՀ դրամ (2022 թվական) | Ազգային վիճակագրական ծառայության տարեկան զեկույցներ | Ստեղծարար ոլորտում առկա են արագ զարգանալու բարձր ներուժ ունեցող մեծ թվով ընկերություններ |
| 3.1. Զարգացել են գյուղատնտեսության ոլորտի շահագրգիռ կողմերի կարողությունները, ստեղծվել է արդյունավետությունը բարձրացնելու համար հատուկ որակ ունեցող ենթակառուցվածք, ինչպես նաեւ Հյուսիսային Հայաստանում մեծացել են գյուղատնտեսության եւ ոռոգման ոլորտում վաճառքի հնարավորությունները: | ա) Թիրախային շրջաններում ընտրված արժեքային շղթաներում ավելացել է գյուղատնտեսության համախառն արտադրանքը  բ) Թիրախային շրջաններում ընտրված արժեքային շղթաներում ավելացել է գյուղատնտեսական արտադրությամբ զբաղվողների կողմից վաճառքը | 878.5 մլրդ ՀՀ դրամ (2016 թվական),  Ընտրված արժեքային շղթաների ելակետային թվերը կնշվեն իրականացման առաջին ամիսների ընթացքում։ | ա) Համապատասխան արժեքային շղթաներում տարեկան 3% աճ (2022 թվական)  բ) Համապատասխան արժեքային շղթաներում տարեկան 3% աճ (2022 թվական) | ԱՎԾ տարեկան զեկույցներ, ԳՆ վիճակագրական տվյալներ | Գյուղատնտեսության նախարարությունը շարունակում է բարեփոխումներ իրականացնել գյուղատնտեսության ոլորտում  Զբոսաշրջության ոլորտում առկա են արագ զարգանալու բարձր ներուժ ունեցող մեծ թվով ֆերմերներ/ արտադրողներ |
| 3.2. Զարգացել են զբոսաշրջության ոլորտի շահագրգիռ կողմերի կարողությունները, ինչպես նաեւ իրագործվել է Հայաստանի զբոսաշրջային արտադրանքի ռազմավարական մարքեթինգային շրջանակը եւ մարքեթինգը՝ զբոսաշրջային արդյունաբերությունը եւ այցելուների տնտեսությունն ընդլայնելու համար: | ա) Հայաստան այցելող զբոսաշրջիկների թիվը.  բ) Նոր թիրախային երկրների թիվը | 1 494 779 զբոսաշրջիկ (2017 թվական)  Առկա չէ | 2 500 000 զբոսաշրջիկ (2020 թվական)  Տարեկան առնվազն 2 անգամ (2022 թվական) | ԱՎԾ տարեկան զեկույցներ, ԳՏԿ տարեկան զեկույցներ | Զբոսաշրջության մարքեթինգի եւ առաջխաղացման ոլորտում պետական հիմնական շահագրգիռ կողմերը շարունակում են հատուկ ուշադրություն դարձնել մարքեթինգային ռազմավարության իրականացմանը։ |

1. ՀԸԳՀ գործիքով ուղղակի աջակցություն չի տրամադրվի հյուրանոցի կառուցման համար, սակայն այն կարող է աջակցել «գիշերակաց եւ նախաճաշ» ծառայության զարգացմանը։ [↑](#footnote-ref-1)
2. www.sanctionsmap.eu Խնդրում ենք նկատի ունենալ, որ պատժամիջոցների քարտեզը ՏՏ գործիք է՝ պատժամիջոցների ռեժիմը սահմանելու համար: Պատժամիջոցների համար հիմք են Պաշտոնական տեղեկագրում (այսուհետ՝ ՊՏ) հրապարակված իրավական ակտերը: Հրապարակված իրավական ակտերի եւ կայքում տեղադրված թարմացումների միջեւ անհամապատասխանության դեպքում նախապատվությունը տրվում է ՊՏ-ի տարբերակին: [↑](#footnote-ref-2)
3. Հայաստանի զարգացման ռազմավարություն, 2012-2025 թվականներ [↑](#footnote-ref-3)
4. Ամենաթույլ եւ ամենաուժեղ ցուցանիշն է [↑](#footnote-ref-4)
5. Կառավարության 2017-2022 թվականների ծրագիր [↑](#footnote-ref-5)